13માં દિવસે મહામુસીબતે તે મુંબઇ સિદ્ધિ વિનાયકના મંદિરે પહોંચી ગયો હતો. ગણેશજીના દર્શન કરી પ્રભુનો પાડમાની અમિતાભના ઘરે પહોંચ્યો, ત્યારે લાગણીસભર દ્રશ્યો સર્જાયા હતા. ખુદ અમિતાભ,તેમના પિતા હરિવંશરાય બચ્ચન, તેમની માતા તેજી બચ્ચન તેમના બંગલાની મુખ્ય દરવાજાની બહાર આવી ગયા. અમિતાભ આ પ્રસંગે એટલાં ભાવવિભોર અને ગદગદિત થઇ ગયા કે તેઓ અરવિંદપંડ્યા પગ સમક્ષ ઝૂકી પડ્યા હતા, કોઇ યુવાન વડીલ પાસે લાગણીવશ બની ઝૂકી જાય એમ અમિતાભ ગુજરાતી યુવાન અરવિંદ પંડ્યા સામે ઝુકી પડ્યા હતા. અમિતાભ બચ્ચને ગદગદિત કંથે કહ્યું હતું કે ભાઇ આવી કઠિન પ્રતિજ્ઞા ન લેવાય, પ્રભુનો પાડ માનું છું કે પ્રતિજ્ઞા પુરી કરાવવાની કૃપા પ્રભુએ કરતા તને જરૂરી શક્તિ આપી, તારી હિંમત દાદ માગી લે છે. તેમના પિતા હરિવંશરાય બચ્ચને પણ અરવિંદનો આભાર માન્યો હતો. આટલું જ નહીં જયાએ અરવિંદ પંડ્યાની આરતી પણ ઉતારી હતી. બાદમાં અમિતાભ, તેમના પત્ની જયા બચ્ચન સહિતના કુંટુંબીઓ અરવિંદ પંડ્યાના માતા-પિતા સાથે મુંબઇ ખાત સિદ્ધિ વિનાયકના મંદિરે પહોંચી પ્રભુ ગણેશજીના દર્શન કરી ભગવાનના આશિર્વાદ લઇ પરત ફર્યા હતા. અરવિંદ સહિતનાને અમિતાભે તેમના ઘરે બોલાવ્યા હતા. અમિતાભની પત્ની જયા બચ્ચને વડોદરાના અરવિંદની અતુલ્ય કામગીરી અને અમિતાભ પ્રત્યેની ભાવનાની કદર કરતા અરિંવદ પંડ્યાને રાખડી બાંધી ભાઇ બનાવ્યો હતો. ત્યારથી આજ સુધી જયા બચ્ચન દ્વારા અરવિંદ પંડ્યાને રાખડી મોકલવાનો સિલસિલો ચાલુ રાખવામાં આવ્યો છે.